**GRADSKA KNJIŽNICA BELI MANASTIR**

**SREDIŠNJA KNJIŽNICA MAĐARA U RH**

# K. TOMISLAVA 2

# BELI MANASTIR

OBRAZLOŽENJE FINANCIJSKOG PLANA ZA 2022.g.

SAŽETAK DJELOKRUGA RADA

Gradska knjižnica Beli Manastir javna je ustanova koja obavlja knjižničnu djelatnost. Prema namjeni i sadržaju knjižničnog fonda ona je narodna knjižnica. Jedina je narodna knjižnica na području Baranje, a od 90-ih godina 20. st. ima status Središnje knjižnice Mađara u RH.

Osnovna je djelatnost svake knjižnice zadovoljavanje potreba svojih korisnika za knjižničnom građom. Sva građa koja pristiže u knjižnice i koja se u njima čuva i daje na korištenje naziva se knjižničnom građom, te tvori knjižnični fond. Knjižnični je fond promjenjiv i s obzirom na veličinu i s obzirom na vrstu građe – on se neprestano povećava, stalno nadopunjuje i na različite načine, u skladu s knjižničnim poslovanjem, dijeli, a što je veći i raznovrsniji, knjižnica je bogatija i može zadovoljiti različitu strukturu i zahtjeve svojih korisnika.

OBRAZLOŽENJE PROGRAMA (AKTIVNOSTI I PROJEKATA)

Osim redovite posudbe knjižnične građe, knjižnica u sklopu svoje osnovne djelatnosti kontinuirano obavlja i sljedeće aktivnosti:

* Bibliomobilska služba—dostava knjiga na kućnu adresu starijim i bolesnim osobama,
* Organizirano čitanje u Domu za stare i nemoćne osobe Beli Manastir,
* Organiziranje kulturnih događanja u Mjesecu knjige, Noći knjige i drugim značajnim datumima,
* Organizacija kreativnih radionica i igraonica za djecu,
* Suradnja sa knjižnicama i ustanovama na području kulture i obrazovanja u Hrvatskoj i u Republici Mađarskoj.
* "Uskoro u školu, danas u knjižnicu" - program za predškolce na dječjem odjelu,
* I mnoge druge.

Osim redovitih aktivnosti za 2022.g. planira se organiziranje Festivala knjige. Program će biti prijavljen na jedan od natječaja Ministarstva kulture, no ipak određeni dio sredstava mora se osigurati iz proračuna prijavitelja.

ZAKONSKE I DRUGE PRAVNE OSNOVE ZA PROVOĐENJE PROGRAMA

Djelatnost Gradske knjižnice Beli Manastir ostvaruje se u skladu s odredbama:

* Zakona o knjižnicama (NN 17/19)
* Standardi za narodne knjižnice u RH (NN 58/99)
* Zakon o ustanovama (NN 76/93, 29/97, 47/99, 35/08, 127/19)
* Zakon o proračunu (NN 87/08, 136/12, 15/15)
* Pravilnik o proračunskom računovodstvu i računskom planu (NN 124/14, 115/15, 87/16, 3/18, 126/19)

USKLAĐENOST CILJEVA, STRATEGIJE I PROGRAMA S DOKUMENTIMA DUGOROČNOG RAZVOJA

Smjernice za rad:

* Narodna knjižnica: IFLA-ine i UNESCO-ove smjernice za razvoj službi i usluga
* Smjernice za knjižnične usluge za multikulturalne zajednice
* Smjernice za knjižnične usluge za mladež
* Smjernice za knjižnične usluge za djecu
* Strategija razvoja narodnih knjižnica u RH Nacionalna strategija za poticanje čitanja

ISHODIŠTE I POKAZATELJI NA KOJIMA SE ZASNIVAJU IZRAČUNI I OCJENE POTREBNIH SREDSTAVA ZA PROVOĐENJE PROGRAMA

Financijski plan Gradske knjižnice Beli Manastir za 2022.g. rađen je po uzoru na prethodnu godinu, a prema uputama osnivača. Ukupni planirani rashodi su nešto veći u odnosu na planirane rashode prethodne godine, a povećanje se uglavnom odnosi na nabavu neophodne opreme, kako bi zamijenili onu staru i dotrajalu. Uz osnovnu djelatnost i redovne aktivnosti ustanove, novost u 2022.g. je organiziranje Festivala knjige za koji su sredstva također predviđena financijskim planom.

IZVJEŠTAJ O POSTIGNUTIM CILJEVIMA I REZULTATIMA PROGRAMA TEMELJENIM NA POKAZATELJIMA USPJEŠNOSTI U PRETHODNOJ GODINI

Kao neprofitne ustanove u kulturi knjižice nisu samo poslovni subjekti, stoga se pokazatelji njihove uspješnosti ne mogu iskazivati financijskom dobiti. Neosporno je da knjižnice postoje kako bi služile ljudima, no one ne služe svima u jednakoj mjeri, budući da ih populacija ne koristi izravno i na jednak način.

Općenito govoreći, ishodi kulturnih ustanova obuhvaćaju stjecanje znanja, informacijsku pismenost, akademski ili stručni uspjeh, socijalnu uključenost i dobrobit, te očuvanje kulturne baštine i pisane riječi za buduće naraštaje. Za uspješno djelovanje narodne knjižnice presudno je zadovoljavajuće financiranje, odnosno bez odgovarajućeg dugoročnog financiranja nemoguće je razviti politiku pružanja usluga i učinkovito korištenje raspoloživih resursa.

Ukoliko govorimo o statističkim pokazateljima uspješnosti Gradske knjižnice Beli Manastir u protekloj godini (2020.) onda se ističu brojke:

* 22.519 posuđenih jedinica knjižnične građe (za čak 4.287 jedinica više nego u 2019.g.),
* 2.431 novonabavljenu jedinicu građe u vrijednosti 268.499,75 kn,
* 18.866 korisnika koji su u 2020. koristili knjižnične usluge, što je za 1.968 manje nego u 2019.g., a razlog smanjenja broja korisnika je zdravstvena kriza uzrokovana virusom COVID-19 zbog koje je knjižnica od sredine ožujka do kraja travnja bila zatvorena temeljem odluke Stožera civilne zaštite (čitaonica čak do sredine lipnja),
* 72.745 puta su pregledani sadržaji na mrežnim i društvenim sadržajima knjižnice,
* 69.171 dostupnih jedinica knjižnične građe.

Ravnateljica:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

dr.sc. Marija Kretić Nađ